Горачићки епитафи: свештена лица
Горачићки епитафи: свештена лица преписи су епитафа са надгробних споменика у драгачевском селу Горачићи. Записи представљају драгоцена микро-историјска сведочанства која сведоче о житељима овог села током 19. и прве половине 20. века, осветљавајући бројне друштвене и животне околности, истовремено и промене духа времена.

Епитафи: 

 Зде почивает раб Божи
 свјашченојереј ЈОВАН Савић
 началник храма свјатије Богородици
 храм соврши на 1810
 а престави се 1813 марта 27.
 Порта цркве у Горачићима

 Под овом мрачном плочом
 почива тело свјашченоере[ја]
 г. ПЕТРА Поповића
 пароха рогачког кои чесно поживи 56 г[одина]
 пресели се у вечност (...)
 Горње Кнежевића гробље

 Овде почива
 блаженоупокојени прота
 РИСТА Поповић
 парох цркве Горачке
 кои часно поживи 48 г.
 а престависе 28-г септембра у 1871 г.
 Вечна му памјат. Бог да му душу прости.
 Спомену га Свјашћенојереј Илија
 едини син наследник
 са мајком госпођом Цмиљаном
 у 1877 год.
 Горње Кнежевића/Страњанчевића гробље

 Овде почива свјашћенојереј
 ИЛИЈА Поповић парох цркве Горачке
 умре 1886 г. у 29 години.
 Ја сам минуо неситој смрти у чашицу линуо.
 Овди моје срце па и тело труне
 затворене очи уснуле давно
 оголело кошћу моје чело равно
 са образа топал румен пао
 што се некад лепо насмејати знао.
 Усануо поток мојих бурних дана
 [х]раст живота мога остаде без грана.
 Само стара остала ми мајка
 за мном кука сваког бјелог данка
 (…)
 Ви што стојите овде ви сте живи и радни
 а ја сам у гробу као камен ладни.
 Ви се брате шалте до неба ви равно
 а моје се срце умирило давно.
 И на месту овом лего сам у раку
 Тако теку дани човечијем веку.
 Штое било ние више
 Сад цвет ми ние мио ко некада
 да га сада мећем ја на моје груди
 мирис цвета више ме не буди
 поветерац што гранчице њише
 птице лузи сви ме оставише
 (…)
 Горње Кнежевића/Страњанчевића гробље

 Калуђер ЈЕВРЕМ А. ВУЈИЧИЋ
 као војник борећи се за своју Отаџбину
 и наше манастире
 погинуо је од Турака на Ђурђевим стубовима
 14 октобра 1912 год. Поживиг 31 годину.
 Порта цркве у Горачићима

 Свештеник
 МИОДРАГ ШОЛАЈИЋ
 парох горачки од 1931-1943 год.
 рођен 17 1907 јуна у Ивањици
 погинуо 11. јуна 1943 у Озрему срез таковски
 Спомен му подигоше захвални парохијани
 Порта цркве у Горачићима

Напомене

Извор 
 Маринковић Радован М; Зоран Маринковић, Момчило Стевановић, „Камени памћеници Горачића”, Библиотека општине Лучани - Гуча, Гуча, 2017.
Драгачевски епитафи
Горачићки епитафи